CELEX: 31989R0822
Language: el
Date: 1989-03-30
Title: Κανονισμός (ΕΟΚ) αριθ. 822/89 της Επιτροπής της 30ής Μαρτίου 1989 που τροποποιεί τον κανονισμό (ΕΟΚ) αριθ. 382/89 με την ανάληψη ενεργειών για τη διευκόλυνση της εφαρμογής της οδηγίας 85/397/ΕΟΚ του Συμβουλίου για τα υγειονομικά προβλήματα και την υγειονομική πολιτική κατά τις ενδοκοινοτικές συναλλαγές του θερμικά επεξεργασμένου γάλακτος

Avis juridique important

|

31989R0822

Κανονισμός (ΕΟΚ) αριθ. 822/89 της Επιτροπής της 30ής Μαρτίου 1989 που τροποποιεί τον κανονισμό (ΕΟΚ) αριθ. 382/89 με την ανάληψη ενεργειών για τη διευκόλυνση της εφαρμογής της οδηγίας 85/397/ΕΟΚ του Συμβουλίου για τα υγειονομικά προβλήματα και την υγειονομική πολιτική κατά τις ενδοκοινοτικές συναλλαγές του θερμικά επεξεργασμένου γάλακτος  

Επίσημη Εφημερίδα αριθ. L 086 της 31/03/1989 σ. 0062 - 0062

***** ΚΑΝΟΝΙΣΜΟΣ (ΕΟΚ) αριθ. 822/89 ΤΗΣ ΕΠΙΤΡΟΠΗΣ  της 30ής Μαρτίου 1989  που τροποποιεί τον κανονισμό (ΕΟΚ) αριθ. 382/89 με την ανάληψη ενεργειών για τη διευκόλυνση της εφαρμογής της οδηγίας 85/397/ΕΟΚ του Συμβουλίου για τα υγειονομικά προβλήματα και την υγειονομική πολιτική κατά τις ενδοκοινοτικές συναλλαγές του θερμικά επεξεργασμένου γάλακτος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 σχετ3ικά με την εισφορά συνυπευθυνότητας και με μέτρα που προορίζονται να διευρύνουν τις αγορές του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2234/88 (2), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 382/89 της Επιτροπής (3) έχει προβλέψει ενέργειες για τη διευκόλυνση της εφαρμογής της οδηγίας 85/397/ΕΟΚ του Συμβουλίου (4), όπως τροποποιήθηκε από τον κανονισμό (ΕΟΚ) αριθ. 3768/85 (5), στον τομέα του γάλακτος και γαλακτοκομικών προϊόντων·  ότι το άρθρο 3 παράγραφος 1 του κανονισμού (ΕΟΚ) αριθ. 382/89 προβλέπει ότι οι προτάσεις πρέπει να περιέλθουν στον αρμόδιο οργανισμό πριν από την 1η Απριλίου 1989· ότι, λαμβάνοντας υπόψη τις δυσκολίες που συναντήθηκαν σε ορισμένα κράτη μέλη με την παρουσίαση των προτάσεων, θα πρέπει να μεταφερθεί η ημερομηνία αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 1 του κανονισμού (ΕΟΚ) αριθ. 382/89, η ημερομηνία «1η Απριλίου 1989» αντικαθίσταται από την ημερομηνία «15 Απριλίου 1989».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 131 της 26. 5. 1977, σ. 7.  (2) ΕΕ αριθ. L 197 της 26. 7. 1988, σ. 36.  (3) ΕΕ αριθ. L 44 της 16. 2. 1989, σ. 28.  (4) ΕΕ αριθ. L 226 της 24. 8. 1985, σ. 13.  (5) ΕΕ αριθ. L 362 της 31. 12. 1985, σ. 8.